הנדון: פניה לקבלת מידע אודות החזר הוצאות הסעדה

שלום,
בעקבות פנייתך לקבלת מידע בנוגע להחזרי הוצאות הסעדה של מנכ"ל, סמנכ"ל, משנים למנכ"ל ובעלי תפקידים בדירוג מקביל לאלה ואורחיהם, במהלך שנת 2017, לפי הפירוט הבא: מועד האירוע, סכום לתשלום, שם המסעדה, מטרת האירוע, רשימת הסועדים מקרב עובדי הרשות לרבות פירוט התפקידים ומספר הסועדים שלא מקרב עובדי הרשות, מצ"ב תשובת המכון הגיאולוגי לישראל.
בכדי למצוא את המידע הנ"ל נעשתה פניה למחלקת הרכש, שם בוצע חיפוש במערכת המרכבה בנוגע להוצאות אירוח וכיבוד. כמו כן, נעשה חיפוש בדו"חות ההתקשרות משנה זו של המילים אירוח, ארוחה, מסעדה, הסעדה וכיוב'.  
מבדיקתנו עולה כי בשנת 2017 התקיימו 3 אירועים בהשתתפות מנהלת המכון ו/או סגן מנהלת המכון ו/או אחד ממנהלי האגפים, שכללו הוצאות הסעדה. מידע על אירועים אלה מובא בנספח המצורף.

חשוב לציין כי כיבוד עבור אירוח בפגישות המתנהלות אצל מנהלת המכון, במקרים רבים משולם וממומן מכיסה הפרטי, ולא מבוצע עבור תשלום זה החזר הוצאות.

